Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1817

7. Megjegyzések 7.1. Nagyon alacsony kalciumtartalom meghatározásánál az eljárás a következõ: a kalcium-oxalát csapadékot hamumentes szûrõpapíron szûrjük. Mosás után szárítsuk meg a szûrõpapírt és hamvasszuk 550 oC-on platina tégelyben. Oldjuk a maradékot néhány csepp kénsavban (3.3.), pároljuk szárazra, hamvasszuk ismét 550 oC-on és mérjük. Ha M a kapott kalcium szulfát tömege, az aliquot mennyiség kalcium tartalma a mintára vonatkoztatva = M × 0,2944. 7.2. Ha a termék kizárólag ásványi anyagokat tartalmaz, hamvasztás nélkül oldjuk fel sósavban. Olyan termékek esetében, mint pl. a kalcium-alumínium-foszfát, amelyeket nehéz savakban oldani, oldás elõtt lúgos ömlesztést alkalmazzunk a következõképpen: keverjük össze a mintát platinatégelyben súlyának ötszörös mennyiségû keverékkel, amely azonos mennyiségû kálium-karbonátból és nátrium-karbonátból áll. Hevítsük óvatosan addig, amíg a keverék teljesen megömlik. Hûtsük le, oldjuk sósavban. 7.3. Ha a minta magnézium tartalma magas, a kalcium-oxalát lecsapását még egyszer végezzük el. XXI. Magnéziumtartalom meghatározása Atomabszorpciós spektrofotometriás módszer

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes